CELEX: 32004D0860
Language: da
Date: 2004-10-25 00:00:00
Title: 2004/860/EF: Rådets afgørelse af 25. oktober 2004 om undertegnelse, på Det Europæiske Fællesskabs vegne, af og midlertidig anvendelse af visse bestemmelser i aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengen-reglerne

17.12.2004   
            
            
               DA
            
            
               Den Europæiske Unions Tidende
            
            
               L 370/78
            
         
      RÅDETS AFGØRELSE
   
   af 25. oktober 2004
   om undertegnelse, på Det Europæiske Fællesskabs vegne, af og midlertidig anvendelse af visse bestemmelser i aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengen-reglerne
   (2004/860/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 62, artikel 63, første afsnit, nr. 3, artikel 66 og artikel 95 sammenholdt med artikel 300, stk. 2,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Som følge af den bemyndigelse, som Kommissionen fik den 17. juni 2002, er forhandlingerne med de schweiziske myndigheder om Schweiz’ associering i gennemførelsen, anvendelsen og udviklingen af Schengen-reglerne blevet afsluttet.
            
         
               (2)
            
            
               Med forbehold af senere indgåelse bør aftalen, der blev paraferet den 25. juni 2004, undertegnes.
            
         
               (3)
            
            
               Ifølge aftalen finder visse af dens bestemmelser midlertidig anvendelse. Disse bestemmelser bør anvendes midlertidigt, indtil aftalen træder i kraft.
            
         
               (4)
            
            
               For så vidt angår udviklingen af Schengen-regler, der henhører under traktaten om oprettelse af Det Europæiske Fællesskab, bør bestemmelserne i Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengen-reglerne (1) finde tilsvarende anvendelse på forbindelserne med Schweiz, så snart aftalen er undertegnet.
            
         
               (5)
            
            
               Denne afgørelse berører ikke Det Forenede Kongeriges stilling i henhold til protokollen om integration af Schengen-reglerne i Den Europæiske Union, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, og til Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengen-reglerne (2).
            
         
               (6)
            
            
               Denne afgørelse berører ikke Irlands stilling i henhold til protokollen om integration af Schengen-reglerne i Den Europæiske Union, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, og Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengen-reglerne (3).
            
         
               (7)
            
            
               Denne afgørelse berører ikke Danmarks stilling i henhold til protokollen om Danmarks stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab —
            
         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengen-reglerne samt de tilknyttede dokumenter, bestående af slutakten, aftalen i form af brevveksling vedrørende de udvalg, der bistår Europa-Kommissionen ved udøvelsen af dennes gennemførelsesbeføjelser, og fælleserklæringen om fælles møder i de blandede udvalg godkendes på Det Europæiske Fællesskabs vegne med forbehold af indgåelse.
   Teksten til aftalen og de tilknyttede dokumenter er knyttet til denne afgørelse (4).
   Artikel 2
   Formanden for Rådet bemyndiges til at udpege den (de) person(er), der er beføjet til at undertegne aftalen og de tilknyttede dokumenter på Det Europæiske Fællesskabs vegne, med forbehold af indgåelse.
   Artikel 3
   Denne afgørelse finder anvendelse på de områder, der er omfattet af bestemmelserne i aftalens bilag A og B, og videreudviklingen heraf, i det omfang de har retsgrundlag i traktaten om oprettelse af Det Europæiske Fællesskab eller det i overensstemmelse med afgørelse 1999/436/EF (5) er fastslået, at de har et sådant retsgrundlag.
   Artikel 4
   1.   Bestemmelserne i artikel 1-4 i afgørelse 1999/437/EF finder anvendelse, på samme måde, på associeringen af Schweiz i gennemførelsen, anvendelsen og udviklingen af de Schengen-regler, der henhører under traktaten om oprettelse af Det Europæiske Fællesskab.
   2.   Inden de delegationer, der repræsenterer Rådets medlemmer, deltager i en afgørelse, truffet af det blandede udvalg, der er nedsat ved aftalen, i overensstemmelse med dennes artikel 7, stk. 4 og 5, og artikel 10, mødes de i Rådet for at afgøre, om der kan vedtages en fælles holdning.
   Artikel 5
   Ifølge aftalens artikel 14, stk. 2, anvendes dennes artikel 1, 3, 4, 5 og 6 samt artikel 7, stk. 2, litra a), første punktum, midlertidigt indtil dens ikrafttræden.
   
      Udfærdiget i Luxembourg, den 25. oktober 2004.
      
         
            På Rådets vegne
         
         R. VERDONK
         
         
            Formand
         
      
   
   
      (1)  EFT L 176 af 10.7.1999, s. 31.
   
      (2)  EFT L 131 af 1.6.2000, s. 43.
   
      (3)  EFT L 64 af 7.3.2002, s. 20.
   
      (4)  Rådsdokument 13054/04 er tilgængeligt på http://register.consilium.eu.int
   
      (5)  EFT L 176 af 10.7.1999, s. 17.